
Text rozhodnutia
Súd: Krajský súd Bratislava Spisová značka: 8Sd/182/2011 Identifikačné číslo súdneho spisu: 1011201838 Dátum vydania rozhodnutia: 12. 12. 2011 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2011:1011201838.1 Uznesenie Krajský súd v Bratislave v právnej veci navrhovateľky: Z. W., nar. XX.XX.XXXX, bytom: W. XX/A, XXX XX Z., proti odporkyni: Sociálna poisťovňa - ústredie, so sídlom: Ul. 29. augusta 8, Bratislava, o sirotský dôchodok, takto r o z h o d o l : Súd konanie z a s t a v u j e . Žiaden z účastníkov n e m á právo na náhradu trov konania o d ô v o d n e n i e : Navrhovateľka svojim návrhom zo dňa 27.09.2011 žiadala preskúmať rozhodnutie odporkyne číslo: XXXXXXX 010 X zo dňa 8.8.2011, ktorým odporkyňa rozhodla v zmysle ust. § 76 a § 112 zákona č. 461/2003 Z. z. o sociálnom poistení v znení neskorších predpisov od 10.9.2011 o zastavení výplaty sirotského dôchodku. Novým rozhodnutím číslo: XXXXXXX 010 X zo dňa 11.10.2011 rozhodla odporkyňa o uvoľnení výplaty sirotského dôchodku od 10.9.2011 v sume 189,70 EUR mesačne. Odporkyňa listom zo dňa 16.11.2011 oznámila súdu, že navrhovateľke poukázala doplatok na sirotskom dôchodku od 10.9.2011 do 9.11.2011. Týmto odporkyňa v plnom rozsahu vyhovela navrhovateľkinmu opravnému prostriedku. Podľa § 250o O.s.p., ak správny orgán, ktorého rozhodnutie súd preskúma vydá nové rozhodnutie, ktorým návrhu celkom vyhovie, súd uznesením zastavil. O trovách konania súd rozhodol podľa § 146 ods. 1 písm. c) O.s.p. /§ 250l ods. 2, § 246c O.s.p./. Poučenie: Proti tomuto rozsudku je možné podať odvolanie v lehote 15 dní od jeho doručenia na Krajský súd v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1011201838.1 (dáta aktuálne k 8. 11. 2026). Záväzné je znenie zverejnené súdom.




